У Вікіпедыі ёсць артыкулы пра іншых асоб з прозвішчам Гаспаран.
**Гаар Мікаэлаўна Гаспаран** (арм.: Գոհար Միքայելի Գասպարյան, народжаная **Хачатран**, арм.: Խաչատրյան, 14 снежня 1924, Каір, Каралеўства Егіпет — 16 мая 2007, Ерэван, Арменія) — савецкая армянская оперная спявачка (лірыка-каларатурнае сапрана), педагог. Народная артыстка СССР (1956). Герой Сацыялістычнай Працы (1984). Лаўрэат Сталінскай прэміі трэцяй ступені (1951).

Біяграфія
---------

Гаар Гаспаран нарадзілася 14 снежня 1924 года (паводле іншых крыніц — 12 лютага 1922 года) ў Каіры (паводле іншых крыніц у мястэчку Ібрагім-Шаркіяй (Егіпет).

Вучылася ў Каіры ў коледжы Галусцянаў, у якім выкладалі і музыку. Спявала ў армянскай царкве Грэгара Лусаворыча (Рыгора Асветніка). Музычную адукацыю атрымала пад кіраўніцтвам прафесараў з Італіі Эліз Фельдман і Вінчэнца Кара.

У 1940—1948 годах была салісткай Егіпецкага дзяржаўнага радыё, паспяхова выступала з сольнымі канцэртамі.

У 1948 годзе пераехала ў СССР, Армянскую ССР.

З 1949 года — салістка Армянскага тэатра оперы і балета ім. А. А. Спендыярава, дзе праспявала загалоўныя партыі ў дваццаці трох операх.

У канцэртных праграмах яе рэпертуар утрымваў каля пяцісот твораў французскіх, нямецкіх і італьянскіх кампазітараў (Ё. С. Бах, Г. Ф. Гендэль, В. А. Моцарт, Ё. Штраус, Э. Грыг, Р. М. Гліэр, С. В. Рахманінаў, П. І. Чайкоўскі, Камітас, італьянскія майстры рэлігійнай музыкі і іншыя).

Гастралявала ў многіх гарадах СССР і за мяжой (Польшча, Венгрыя, Румынія, Англія, Францыя, Японія, ЗША, Канада, Бразілія, Мексіка, Турцыя).

З 1964 года выкладала ў Ерэванскай кансерваторыі ім. Камітаса (прафесар з 1973). Падрыхтавала цэлую пляяду выдатных спевакоў і спявачак. Вучнем быў і яе муж Тыгран Леванян.

Дэпутат Вярхоўнага Савета СССР 7—8 скліканняў (1966—1974). Дэпутат Вярхоўнага Савета Армянскай ССР 5 склікання.

Гаар Мікаэлаўна Гаспаран сканала 16 мая 2007 года ў Ерэване. Пахавана ў пантэоне парка імя Камітаса.

Зноскі
------

1. 1 2 3 4 5  Армянская савецкая энцыклапедыя / пад рэд. Վ. Համբարձումյան, Կ. Խուդավերդյան — 1974.<a href='https://wikidata.org/wiki/Track:Q164396'></a><a href='https://wikidata.org/wiki/Track:Q6429958'></a><a href='https://wikidata.org/wiki/Track:Q2657718'></a>
2. 1 2  Ով ով է. հայեր / пад рэд. Հ. Այվազյան — Երևան: 2005.<a href='https://wikidata.org/wiki/Track:Q13053761'></a><a href='https://wikidata.org/wiki/Track:Q1953'></a><a href='https://wikidata.org/wiki/Track:Q28722393'></a>
3. ↑  Гаспарян Гоар Микаэловна // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
4. ↑   Праверана 12 сакавіка 2016.
5. 1 2 3  Большая советская энциклопедия. Гл. ред. Б. А. Введенский, 2-е изд. Т. 51 (доп.). А — Я. 1958. 460 стр. илл.; 21 л. илл. и карт.
6. ↑  Театральная Энциклопедия. драма опера балет оперетта цирк эстрада драматург режиссёр
7. ↑  Она была волшебницей…)
8. ↑  Гоар Гаспарян будет похоронена в пантеоне имени Комитаса

Спасылкі
--------

Гаар Мікаэлаўна Гаспаран на сайце «Героі краіны»

* Официальный сайт Ереванской государственной консерватории им. Комитаса Архівавана 12 жніўня 2007. ( Архівавана 12 жніўня 2007.)

|  |  |
| --- | --- |
| ⚙️   Тэматычныя сайты | Героі краіны · Discogs · Internet Movie Database · MusicBrainz |
| Слоўнікі і энцыклапедыі | Вялікая расійская (старая версія) |
| Генеалогія і некрапалістыка | Find a Grave |
| Нарматыўны кантроль | BNF: 139796023 · GND: 139086323 · ISNI: 0000 0001 0719 2234 · LCCN: n87801151 · VIAF: 71586395 |